
Møteprotokoll for styret i Vestre Viken

	[bookmark: Start]Møtested:
	[bookmark: Møterom][bookmark: Møtested]Hallingdal sjukestugu, Helsetunvegen 15, 3570 Ål.

	Dato:
	[bookmark: MøteDato]28. september 2026 

	Tidspunkt:
	[bookmark: Møtestart][bookmark: Møteslutt]Kl. 10.00 – 15.00


Følgende medlemmer deltok:
	Navn
	
	Funksjon

	Eivind Hansen
	
	Styreleder

	Hege Mørk 
	
	Nestleder  

	George Harold Fulford
	
	Styremedlem

	Kari Fjelldal
	
	Styremedlem 

	Kjell Magne Tveit
	
	Styremedlem 

	[bookmark: FrammøteAlle]Kristin Vinje
	
	Styremedlem - forfall

	Marianne Aass Mathiesen
	
	Styremedlem

	Harald Baardseth 
	
	Styremedlem

	Tom Roger Heggelund Frost 
	
	Styremedlem 

	Maria Josefsen Gundersen 
	
	Styremedlem - forfall

	Heidi Elisabeth Neverdal Haugen
	
	Styremedlem 


Leder og nestleder av Brukerutvalget Rune Kløvtveit og Gudrun Breistøl deltok som observatør med møte- og talerett.  

Følgende fra administrasjon og ledelse møtte: 
	Navn
	Funksjon

	Lisbeth Sommervoll
	Administrerende direktør         

	Oscar Kristiansen
	Direktør medisin og helsefag

	Mette Lise Lindblad
	Direktør økonomi                          

	Eli Årmot
	Direktør kompetanse

	Bjørn Sandvik
	Direktør teknologi

	Hilde Enget
	Administrasjonssjef/styresekretær 


Styreleder Eivind Hansen ledet møtet og administrerende direktør la fram sakene. 
Protokollfører: Hilde Enget. 






Sak 73/2026 Status Hallingdal sjukestugu

Presentasjon og omvisning v/klinikkdirektør May Janne B Pedersen og avdelingssjef Marit Øen Lie.
Styret takker for en fin presentasjon og befaring på Hallingdal sjukestugu. 

Presentasjonen ligger tilgjengelig i admincontrol. 

Sak 73/2026 Godkjenning av innkalling og saksliste

Styrets enstemmige
Vedtak:
Styret godkjenner innkalling og saksliste.


Sak 74/ 2026 Habilitet
I forbindelse med gjennomføring av styremøtet spurte styreleder om det foreligger inhabilitet eller andre særegne forhold som er egnet til å svekke tilliten til styremedlemmenes upartiskhet i noen av styresakene som skal behandles i dagens styremøte. 

Styrets enstemmige
Vedtak: 
Styret tar til orientering at det ikke ble meldt inhabilitet til sakene i møtet.


Sak 75/2026 Godkjenning av styreprotokoll fra 31. august 2026

Styrets enstemmige
Vedtak:
Møteprotokoll fra styremøtet 31. august 2026 godkjennes.


Sak 76/2026 Virksomhetsrapportering pr. 2. tertial 2026

Oppsummering av innhold
Vestre Viken HF rapporterer per 2. tertial 2026 et økonomisk resultat som er 203 millioner kroner svakere enn budsjett, med en prognose om et underskudd på 902 millioner kroner ved årets slutt. Hovedårsakene er økte lønns-, medikament- og gjestepasientkostnader, samt lavere aktivitet enn planlagt ved særlig Drammen og Bærum sykehus. Samtidig viser foretaket god fremgang på flere områder. Blant annet reduksjon av ventetider, økning digital hjemmeoppfølging, forskning og flere innovasjonsprosjekter. Pakkeforløp for kreft, høyt sykefravær og økonomisk bærekraft utgjør fortsatt en betydelig utfordring.

Kommentarer i møtet 
Styret kommenterer at det jobbes godt i flere klinikker, samtidig som den økonomiske utfordringen ved Drammen og Bærum sykehus vedvarer. Styret ønsker mer informasjon om hvilke konkrete tiltak som er under utredning og hvordan klinikkene jobber for å tilpasse månedsverk og aktivitet, samt vurdering av tidsperspektivene for tiltakene. Det er bekymringsfullt med et høyt avvik på lønnskostnadene til tross for stabil utvikling i antall månedsverk. 

Risikovurderingen pr. 2. tertial 2026 viser at det jobbes godt på flere områder, men at det er høy risiko på økonomisk måloppnåelse. Styret uttaler at det er en utfordring at planlagte tiltak ikke gir forventet effekt og at nye tiltak ikke er konkret på aktivitet og tidsperspektiv. Det er behov for at det jobbes mer med tiltak for kostnadskontroll og inntektssikring gjennom økt aktivitet, særlig i somatikken. Styret ber om at eventuell forventet negativ avregning knyttet til kjøp av private tjenester synliggjøres i virksomhetsrapporteringen til neste styremøte. 

Styret kommenterer viktigheten av nødvendig støtte fra stabene til arbeidet ute i klinikkene, slik at de har tilstrekkelig gjennomføringskraft i sitt tiltaksarbeid. Et slikt tiltak kan være Tale til utkast og forpliktende samarbeid på tvers av de somatiske klinikkene. Klinikk Psykisk Helse og Rus trekkes frem som et godt eksempel på at målrettet arbeid gir god resultater innenfor viktige områder.

Styret opplever at vedtatt prognose på et beregnet underskudd på kr. 902 MNOK er svært usikker.  Samtidig mener styret at det er viktig å opprettholde aktiviteten og en ambisjon om å oppnå et best mulig resultat. 


Styrets enstemmige
Vedtak: 

1. Styret tar virksomhetsrapporteringen pr. 2. tertial 2026 til etterretning og ber administrerende direktør følge opp de økonomiske resultatene i hele lederlinjen.
2. Styret ber administrerende direktør vurdere ytterligere tiltak som bidrar til å sikre økonomisk bærekraft. 
3. Styret bemerker den positive utviklingen innen ventetider og ber om at arbeidet fortsetter.
4. Styret ber administrerende direktør om å påse at hele lederlinjen jobber samlet med mulighetsrommet på tvers av klinikkene og avdelingene, for å øke produktiviteten i somatikken. 
5. Styret ber om en ny gjennomgang av prognosen til styremøtet 26. oktober, og at det fremkommer hvilke forhold som påvirker denne. 


Sak 77/2026 Status tilsyn og revisjoner i VVHF pr. 2. tertial 2026

Oppsummering av innhold
Saken viser at det er få alvorlige funn ved de gjennomførte revisjonene. Ved luftfartstilsynets tilsyn av helikopterplassen på Brakerøya er to av tre avvik lukket, mens ett avvik fortsatt er under klagebehandling. El- og branntilsyn gjennomført i 2026 har i hovedsak avdekket mindre eller ingen avvik, og registrerte avvik er lukket. Konsernrevisjonens revisjon av forskningsområdet konkluderte med at foretaket har et godt fundament for styring og kontroll, men anbefalte sterkere helhetlig styring og mer standardisert oppfølging på tvers av klinikker. En kartlegging av operativ planlegging og budsjettering viste behov for bedre samordning mellom fag, HR og økonomi. Oppfølgingstiltak er igangsatt. 

Kommentarer i møtet
Styret takker for en god gjennomgang og bemerker at styret er godt fornøyd med metodikken som benyttes i arbeidet. 

Styrets enstemmige
Vedtak: 
Styret tar status for tilsyn og revisjoner i VV per 2. tertial 2026 til orientering.


Sak 78/2026 Innspill til Konsernrevisjonens revisjonsplan 2027

Oppsummering av innhold
Konsernrevisjonen i Helse Sør-Øst RHF bistår styret og ledelsen med god virksomhetsstyring. Revisjonsplanen for 2027skal godkjennes av styret i HSØ den 17. desember 2026, etter innspill fra helseforetakene. Innspillene skal være risikobaserte og bygge på helseforetakenes mål og rammebetingelser. Konsernrevisjonen ønsker 2 - 3 forslag til risikoområder. 

Kommentarer i møtet
Styret kommenterer at begge foreslåtte revisjonstemaer er relevante og viktige. I tillegg opplever styret at ny helsepersonellplan beskriver at rekruttering og stabil bemanning av nøkkelpersonell utgjør en stor risiko fram mot 2040, og ber derfor om at temaet rekruttere og beholde helsepersonell legges inn som et tredje tema til Konsernrevisjonens revisjonsplan for 2027.  

Styrets enstemmige
Vedtak: 
Styret slutter seg til foreslåtte revisjonsområder og ber om at saken oversendes Helse Sør-Øst med de innspill som fremkom i møtet.  


Sak 79/2026 Forbedring av pakkeforløp kreft

Oppsummering av innhold
Vestre Viken HF har hittil i 2026 en måloppnåelse på 55 prosent for pakkeforløp kreft, noe som er under det nasjonale målet på 70 prosent. Samtidig viser resultater fra Kreftregisteret gjennomgående god kvalitet i diagnostikk og behandling. Utfordringene er i hovedsak knyttet til forløpstid, med flaskehalser innen radiologi, patologi, operasjonskapasitet og samhandling med andre helseforetak. Det er igangsatt flere målrettede tiltak, blant annet forbedringsprosjekter, forløpsgjennomganger og utvikling av digitale arbeidsflytverktøy. Det er samtidig knyttet noe usikkerhet til datakvaliteten i deler av rapporteringen, og resultatene må derfor tolkes med en viss varsomhet.

Kommentarer i møtet
[bookmark: _Hlk241497692]Styret takker for en god gjennomgang og kommenterer at det er gledelig med gode resultater for pakkeforløp kreft på Bærum sykehus. Erfaringer her vil ha en viktig overføringsverdi til andre somatiske klinikker. Oppstartstidspunktet for pasientene i pakkeforløpene, lokaler og tilgjengelig personell påvirker resultatene. Organisering og ansvarliggjøring av forløpet blir derfor viktig. Forløpene på tvers og ny RDAP-løsning vil bidra til bedre oversikt over de delte forløpene for alle behandlingsansvarlige. 

Styrets enstemmige
Vedtak: 
Styret tar informasjonen om måloppnåelse pakkeforløp til orientering. 


Sak 80/2026 Forbedringsundersøkelsen i VVHF 2026 - UTSETTES


Sak 81/2026 Oppnevning av valgstyre ansattrepresentanter 2027

Styrets enstemmige
Vedtak: 
	1. Ny valgperiode for ansattvalgte styremedlemmer med virkning fra 16. mars 2027 til 15. januar 2029.

2. Styret for Vestre Viken HF oppnevner følgende valgstyre for gjennomføring av ansattes medlemmer til helseforetakets styre:

[bookmark: _Hlk183516503]Fra foretakets ledelse:
· Marianne Ono Njøten, avdelingssjef HR. Vara: Eli Åmot.
· Hilde Enget, administrasjonssjef. Vara: Cecilie Søfting Monsen.
· Lars Erik Vollebæk, kommunikasjonsrådgiver. Vara: Marita Grande Hegstad.

Fra de ansatte:
· Geir Bye Gundersen, foretakstillitsvalgt Norsk Fysioterapeutforbund. 
Vara: Lise Meldgaard.
· Einar Tranøy, spesialsykepleier Kongsberg Sykehus. Vara: Nina Neteland.
· Borgar Kolstad, miljøterapeut Avdeling for rus og avhengighet. Vara: Lillian Einarsve.

3. Valgstyret oppnevner selv leder og nestleder.


Sak 82/2026 Referatsaker
Ingen kommentarer. 


Sak 83/2026 Eventuelt
Styreleder informerte om styrelederseminar i HSØ, der blant annet ventetider, produksjonsutvikling og avtaler med ideelle og private virksomheter innen psykisk helse, rus og rehabilitering var tema. 

Styreleder foreslo at neste styremøte utvides til kl. 16.00 slik at det kan legges inn et budsjettseminar i siste del av møtet. 

Sak 84/2026 Driftsorientering fra administrerende direktør
Presentasjonen ligger tilgjengelig i admincontrol.

Kommentarer i møtet
Styret takker for en god gjennomgang og kommenterer at det pågår mye godt utviklingsarbeid i VVHF. 

Styrets enstemmige
Vedtak: 
Driftsorienteringen fra administrerende direktør tas til orientering. 











Hallingdal sjukestugu, Ål den 28. september 2026


Eivind Hansen		       George Harold Fulford   
styreleder								
 									

Hege Mørk                                			                 Marianne Aass Mathiesen		
nestleder			


Kristin Vinje   (sett)                                                                                 Kari Fjelldal
				                            


Kjell Magne Tveit
	                                                                        



Tom Roger H Frost                                                    	               Heidi E N Haugen



Maria Josefsen Gundersen (sett)                        	                            	Harald Baardseth

